“PSJ” qoniqtiradigan taklif tushsa, Neymarni sotishga tayyor

“PSJ” futbolchisi Neymarni agar qoniqtiradigan taklif tushsa, sotishga tayyor. Bu haqda “L’Equipe” jurnalisti xabar berdi.
xabarga ko‘ra, Parij klubi rahbariyati agar Neymar ketishni xohlasa unga to‘sqinlik qilmoqchi emas.
Qayd etilishicha, braziliyalik futbolchining o‘zi “PSJ”da qolishni xohlamoqda. U hali ham yangi darajaga ko‘tarila olishiga ishonchi komil.
Neymar 2017 yildan beri “PSJ” safida to‘p suradi, u “Barselona”dan 222 million evro evaziga Parij klubi safiga ko‘chib o‘tgan.
Futbolchining “PSJ” bilan shartnomasi 2025 yilgacha mo‘ljallangan.
Avvalroq Neymar “PSJ” safidagi 100-golini urgani haqida xabar berilgan. Shuningdek, Pochettino muxlislarning Messi va Neymarga qarshi xayqiriqlariga munosabat bildirgani ma'lum qilingan.